ຝ່າຍຄ້ານໃນເຊເນກາລ ຮຽກຮ້ອງ ໃຫ້ປະຊາຊົນ ລຸກຂຶ້ນ ຕໍ່ຕ້ານປະທານາທິບໍດີ
ພັກ​ຝ່າຍ​ຄ້ານ​ປະກາດຈະ​ທໍາ​ການ​ ປະ​ທ້ວງ​ຕາມ​ຖະໜົນ​ຫົນ​ທາງ ​ເພື່ອ​ຮຽກຮ້ອງ​ໃຫ້​ປະທານາທິບໍດີ​ ທີ່​ມີ​ອາຍຸ 85 ປີ​ແລ້ວ​ນັ້ນ ລາ​ອອກ.
ພັກຝ່າຍຄ້ານຂອງເຊເນກາລ ໄດ້ຮຽກຮ້ອງໃຫ້ປະຊາຊົນລຸກຂຶ້ນຕໍ່ຕ້ານປະທານາທິບໍດີ Abdoulaye Wade ເພື່ອຂັດຂວາງບໍ່ໃຫ້ທ່ານສະໜັກເລືອກຕັ້ງສະໄໝທີ່ສາມ ໃນຖະແຫລງການສະບັບນຶ່ງເມື່ອວັນເສົາວານນີ້ ກຸ່ມຂະບວນການວັນທີ 23 ມິຖຸນາຂອງ ເຊເນກາລ ທີ່ຕາງໜ້າພວກສະໝັກຮັບເລືອກຕັ້ງພັກຝ່າຍຄ້ານທັງໝົດກ່າວວາ ການຕັດສິນ ຂອງສານເມື່ອວັນສຸກຜ່ານມານີ້ ທີ່ອະນຸຍາດໃຫ້ປະທານາທິບໍດີ Abdoulaye Wade ສະໝັກເລືອກຕັ້ງອີກນັ້ນ ແມ່ນບໍ່ຖືກຕ້ອງຕາມກົດໝາຍ ພັກຝ່າຍຄ້ານປະກາດຈະທໍາການປະທ້ວງຕາມຖະໜົນຫົນທາງ ເພື່ອຮຽກ ຮ້ອງໃຫ້ປະທາ ນາທິບໍດີທີ່ມີອາຍຸ 85 ປີແລ້ວນັ້ນ ລາອອກ ການຕັດສິນໃຈຂອງທ່ານ Wade ລົງສະໝັກປະທານາທິບໍດີ ສະໄໝທີ່ສາມນັ້ນໄດ້ກະຕຸ້ນ ໃຫ້ເກີດການກໍ່ຈະລາຈົນຢູ່ໃນນະຄອນຫລວງດາກາ ທີ່ຍັງຜົນໃຫ້ຕໍາຫລວດຄົນນຶ່ງເສຍ ຊີວິດ ຕໍາຫລວດໄດ້ຈັບກຸມທ່ານ Alioune Tine ສະມາຊິກອາວຸໂສຄົນນຶ່ງ ຂອງຝ່າຍທີ່ເອີ້ນວ່າ ກຸ່ມປະສົມ M23 ພ້ອມກັບອີກຫລາຍໆຄົນ ນະຄອນຫລວງດາກາຂອງເຊເນກາລ ແມ່ນເຕັມໄປດ້ວຍເສດສິ່ງຫັກພັງຫລັງຈາກເຫດ ການຈະລາຈົນເມື່ອວັນສຸກຜ່ານມານີ້ ແລະພວກຊາວເມືອງບາງຄົນກ່າວວ່າ ມັນຈະຊໍ້າ ຮ້າຍລົງໄປກວ່ານີ້ ທາງການໄດ້ເສີມກໍາລັງ ຕໍາຫລວດລາດຕະເວນ ຢູ່ໃນນະຄອນຫລວງ ແລະຫົວເມືອງ ສໍາຄັນອື່ນໆ